{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za prijedlog Godišnjeg plana upravljanja nekretninama i pokretninama u vlasništvu Republike Hrvatske za 2025. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"BRANISLAVA MIKULIĆ","GODIŠNJI PLAN UPRAVLJANJA NEKRETNINAMA I POKRETNINAMA U VLASNIŠTVU REPUBLIKE HRVATSKE ZA 2025. GODINU","Prijedlog za državne stanove je da se ubrza proces davanja u najam ili otkup onim građanima koji godinama čekaju na listi za stambeno zbrinjavanje i pri tom da se zabrani prodaja stanova koji su dobiveni od države, i isti ponovno prodaju istoj toj državi dok građani koji nemaju plaćaju podstanarstvo koje danas nije malo.i pri tom nebi bilo loše da se provjerava tko do dobiva stanove i da li ta osoba živi u tim istim stanovima.","Nije prihvaćen","Postupak stambenog zbrinjavanja uređen je Zakonom o stambenom zbrinjavanju na potpomognutim područjima (\"Narodne novine\", broj: 106/18., 98/19. i 82/23.) te isti nije obuhvaćen niti može biti obuhvaćen posebnim ciljevima, niti mjerama i aktivnostima Godišnjeg plana upravljanja nekretninama i pokretninama u vlasništvu Republike Hrvatske za 2025. godinu.\nNaime, Godišnji plan upravljanja nekretninama i pokretninama u vlasništvu Republike Hrvatske donosi se temeljem članka 54. Zakona o upravljanju nekretninama i pokretninama u vlasništvu Republike Hrvatske (\"Narodne novine\", broj: 155/23) i odnosi se isključivo na nekretnine kojima Ministarstvo upravlja temeljem navedenog Zakona.\nOdredbom članka 3. stavka 1. navedenog Zakona propisano je da se isti ne primjenjuje na nekretnine u vlasništvu Republike Hrvatske kojima Ministarstvo upravlja na temelju zakona kojim se uređuje stambeno zbrinjavanje na potpomognutim područjima i podzakonskim propisima donesenim na temelju tih zakona."]
[2,"TOMISLAV CAR","GODIŠNJI PLAN UPRAVLJANJA NEKRETNINAMA I POKRETNINAMA U VLASNIŠTVU REPUBLIKE HRVATSKE ZA 2025. GODINU","Prijedlog za prodaju državnih stanova: \nStanovi koji su iznajmljeni deficitarnim kadrovima moraju se nakon neprekidnog korištenja minimalno 10 godina, ponuditi istim na otkup po tržišnoj vrijednosti umanjenoj npr.za postotak koji se dobije brojem godina provedenih u državnom stanu. Svi stanovi u državnom vlasništvu trebaju se povući iz davanja na korištenje lok.samoupravi tako da ministarstvo odlučuje o davanju u zakup odnosno prodaju. Državni stanovi koji su dani na upravljanje lok.samoupravi a pod izgovorom da se koriste za smještaj deficitarnih zanimanja u neatraktivnim područjima ovako uređenim zakonskim okvirom nikada neće zadržati te ljude. Nakon saznanja da nikada neće moći postati vlasnikom stana, a prestankom obavljanja svog posla zbog npr odlaska u mirovinu čak i iseliti iz istog u koji će godinama ulagati i održavati, odluče napustiti mjesto rada i skrasiti se bliže centrima. Tako udaljena i ruralna naselja i gradovi, otoci, kronično zaostaju u kvaliteti življenja. Prodajom državnih stanova mogu se uvijek izgraditi novi za nove kadrove ,a oni koji otkupe državni stan ostaju i svojim primjerom reklamiraju brigu države za nove naraštaje neophodne za prosperitet. Oni koji na ovaj način dobiju ponudu i kupe stan od države, obvezni su ponuditi državi pravo prvootkupa ako  žele prodati stan prije umirovljenja ili prestanka obavljanja deficitarnog zanimanja, a koje nije uzrokovano višom silom kao bolest, invalidnost...","Nije prihvaćen","Postupak stambenog zbrinjavanja kadrova uređen je člancima 42. i 43. Zakonom o stambenom zbrinjavanju na potpomognutim područjima (\"Narodne novine\", broj: 106/18., 98/19. i 82/23.) te isti nije obuhvaćen niti može biti obuhvaćen posebnim ciljevima, niti mjerama i aktivnostima  Godišnjeg plana upravljanja nekretninama i pokretninama u vlasništvu Republike Hrvatske za 2025. godinu.\nNaime, Godišnji plan upravljanja nekretninama i pokretninama u vlasništvu Republike Hrvatske donosi se temeljem članka 54. Zakona o upravljanju nekretninama i pokretninama u vlasništvu Republike Hrvatske (\"Narodne novine\", broj: 155/23) i odnosi se isključivo na nekretnine kojima Ministarstvo upravlja temeljem navedenog Zakona.\nOdredbom članka 3. stavka 1. navedenog Zakona propisano je da se isti ne primjenjuje na nekretnine u vlasništvu Republike Hrvatske kojima Ministarstvo upravlja na temelju zakona kojim se uređuje stambeno zbrinjavanje na potpomognutim područjima i podzakonskim propisima donesenim na temelju tih zakona."]
[3,"PRIMORSKO-GORANSKA ŽUPANIJA","GODIŠNJI PLAN UPRAVLJANJA NEKRETNINAMA I POKRETNINAMA U VLASNIŠTVU REPUBLIKE HRVATSKE ZA 2025. GODINU,\n6.Tablični prikaz mjera i aktivnosti Godišnjeg plana upravljanja nekretninama i pokretninama u vlasništvu Republike Hrvatske za 2025. godinu","1. Dopuna Glave 6. Tablični prikaz mjera i aktivnosti Godišnjeg plana upravljanja nekretninama i pokretninama u vlasništvu Republike Hrvatske za 2025. godinu i to Tablice POSEBAN CILJ 1: Učinkovito upravljanje nekretninama u vlasništvu Republike Hrvatske, MJERA: Rast investicijskih projekata za aktivaciju neiskorištene državne imovine putem osnivanja prava građenja, prava služnosti, darovanja, zakupa i dodjele na uporabu kako glasi:\n\nPredlaže se unutar:\n\n„POSEBAN CILJ 1: Učinkovito upravljanje nekretninama u vlasništvu Republike Hrvatske\n\nMJERA: Smanjenje portfelja nekretnina putem prodaje, razvrgnuća suvlasničkih zajednica i darovanjem u korist jedinica lokalne i područne (regionalne) samouprave\n\ndodati novu AKTIVNOSTI/ NAČIN OSTVARENJA\nu kojoj bi stajalo\n\nPredaja na upravljanje građevina sa zemljištem za redovitu uporabu (nositelj: Ministarstvo), Broj izvršenih primopredaja, 0, 20“\n\nObrazloženje: \n\nOno s čim se Upravni odjel za upravljanje imovinom i imovinsko-pravne poslove, kojemu su unutar Primorsko-goranske županije povjereni poslovi upravljanja nekretninama u vlasništvu Republike Hrvatske učestalo susreće, jest nemogućnost raspolaganja građevinama s zemljištem nužnim za redovnu uporabu te građevine.\nNaime, Primorsko-goranska županija je preuzela od Republike Hrvatske odlukom Ministra prostornog uređenja, graditeljstva i državne imovine veliki broj predmeta koji se odnose na građevine, međutim nije faktički na upravljanje preuzela i same građevine na koje se odnose navedeni predmeti. Preuzimanje bi podrazumijevalo preuzimanje ključeva, ulazak u posjed, izrade zapisnika o primopredaji, preuzimanje sve raspoložive dokumentacije i tome slično.\nOvo upravno tijelo se u nekoliko navrata obraćalo nadležnom Ministarstvu radi navedene problematike, odnosno preuzimanja u posjed konkretnih građevinama, kao i dostave podatka o ukupnom broju građevinama kojima bi ovo tijelo trebalo upravljati, između ostaloga i radi planiranja resursa za tekuće i investicijsko održavanje istih, međutim do trenutka pisanja ovog očitovanja nismo zaprimili odgovor.\nKako trenutno nemamo pristup podatcima o navedenim građevinama za čije upravljanje i raspolaganje smo nadležni, a niti nam je omogućen ulazak u posjed tih građevina, nije moguće izvršiti očevide radi procjene vrijednosti tih zgrada, kao ni očevide za potrebe procjene nužnih ulaganja u svrhu održavanja, odnosno jednostavno nije moguće upravljati s tim građevinama što se kosi s načelima upravljanja nekretninama propisanima Zakonom o upravljanju nekretninama i pokretninama u vlasništvu Republike Hrvatske.\nOvom prilikom nećemo isticati koji je usmeni stav oko načina preuzimanje navedenih građevina na upravljanje od strane nadležnih tijela.\n Radi svega navedenoga, mišljenja smo da je nužno dopuniti tablicu novom aktivnosti/načinom ostvarenja točkom 11. Predaja na upravljanje građevina sa zemljištem za redovitu uporabu (nositelj: Ministarstvo), te pomaknuti točke 11. i 12. na točke 12. i 13. i to kako slijedi (preslika dijela tablice):\n\n\n\n„6.Tablični prikaz mjera i aktivnosti Godišnjeg plana upravljanja nekretninama i pokretninama u vlasništvu Republike Hrvatske za 2025. godinu\n\nPOSEBAN CILJ 1: Učinkovito upravljanje nekretninama u vlasništvu Republike Hrvatske\nMJERA: Rast investicijskih projekata za aktivaciju neiskorištene državne imovine putem osnivanja prava građenja, prava služnosti, darovanja, zakupa i dodjele na uporabu\nAKTIVNOSTI/ \nNAČIN OSTVARENJA\n11. Predaja na upravljanje građevina sa zemljištem za redovitu uporabu (nositelj: Ministarstvo)\n\nPOKAZATELJI REZULTATA \nBroj izvršenih primopredaja\n\nPOČETNA VRIJEDNOST NA DAN 31.12.2023.\n0\nCILJANA VRIJEDNOST NA DAN 31.12.2025.\n20\n\nPROJEKTI\"","Nije prihvaćen","Zakonom o upravljanju nekretninama i pokretninama u vlasništvu Republike Hrvatske (\"Narodne novine\", broj: 155/23., dalje u tekstu: Zakon) županijama, gradovima sjedištima županija i velikim gradovima povjereni su poslovi upravljanja neizgrađenim građevinskim zemljištem i građevinama sa zemljištem nužnim za redovitu uporabu te građevine, a koje se nalaze na njihovu području utvrđenom zakonom kojim se uređuje područja županija, gradova i općina u Republici Hrvatskoj. Odredbom članka 9. podstavka 21. propisano je da poslovi upravljanja nekretninama, između ostalog obuhvaćaju poduzimanje svih radnji u vezi s nekretninama u vlasništvu Republike Hrvatske  s pažnjom dobroga gospodara, a u skladu s načelima upravljanja nekretnina propisanim ovim Zakonom.\nNavedeno znači da su županije, gradovi sjedišta županija i veliki gradovi temeljem odredbi Zakona nadležni upravljati gore navedenim nekretninama na kojima je uspostavljeno vlasništvo Republike Hrvatske i koje se nalaze na njihovom području, a što znači da ukoliko im je na bilo koji način onemogućen pristup u nekretninu u odnosu na koju su im preneseni poslovi upravljanja, dužni su poduzeti sve aktivnosti radi stupanja u posjed iste, primjerice, angažirati bravara koji će im omogućiti pristup građevini, ili u slučaju bespravnog korištenja od strane trećih osoba, dužni su inicirati pokretanje odgovarajućih sudskih i drugih postupaka u ime Republike Hrvatske."]